EELNÕU

28.03.2022

VABARIIGI VALITSUS

MÄÄRUS

**Vabariigi Valitsuse 28. jaanuari 2016. a määruse nr 13**

**„Välisriigi sõjalaevale territoriaal- või sisevetesse sisenemise**

**loa ning välisriigi riiklikule õhusõidukile õhuruumi sisenemise**

**loa andmise kord“ muutmine**

Määrus kehtestatakse riigikaitse seaduse § 43 lõike 2 alusel.

Vabariigi Valitsuse 28. jaanuari 2016. a määruses nr 13 „Välisriigi sõjalaevale territoriaal- või sisevetesse sisenemise loa ning välisriigi riiklikule õhusõidukile õhuruumi sisenemise loa andmise kord“ tehakse järgmised muudatused:

**1**) paragrahvi 10 täiendatakse lõikega 4 järgmises sõnastuses:

„(4) Lennuloa taotluse vorm, mille täidab Euroopa piiriülese õhus liikumise tehnilise kokkuleppega liitunud Euroopa Liidu liikmesriik, on toodud lisas 3.“;

**2**) paragrahvi 15 lõige 1 sõnastatakse järgmiselt:

„(1) Kaitseministeerium annab ilma käesolevas peatükis sätestatud korda kohaldamata igal kalendriaastal lennuloa Põhja-Atlandi Lepingu Organisatsiooni liikmesriigi ja Euroopa Liidu liikmesriigi riiklikele õhusõidukitele ning Põhja-Atlandi Lepingu Organisatsioonile kuuluvatele õhusõidukitele.“;

**3**) paragrahvi 15 täiendatakse lõikega 7 järgmises sõnastuses:

„(7) Põhja-Atlandi Lepingu Organisatsioonile kuuluv õhusõiduk võib lennata, luure-, seire- ja kohaluure süsteemi seadmed sisse lülitatud. Nimetatud ja sisse lülitatud seadmetega varustatud Põhja-Atlandi Lepingu Organisatsioonile kuuluv õhusõiduk teavitab Kaitseministeeriumit üks päev enne kavandatud sisenemist Eesti õhuruumi, maandumist Eesti territooriumil või üle territooriumi lendamist.“;

**4**) määrust täiendatakse lisaga 3.

(allkirjastatud digitaalselt)

Kaja Kallas

Peaminister

(allkirjastatud digitaalselt)

Kalle Laanet

Kaitseminister

(allkirjastatud digitaalselt)

Taimar Peterkop

Riigisekretär

Lisa: Lisa 3. Euroopa Liidu lennuloa taotluse vorm